pythainlp/thai-wiki-dataset-v3 huggingface dataset:
เขาน้อย

เขาน้อย อาจหมายถึง
== สถานที่ ==
ปราสาทเขาน้อยสีชมพู ตั้งอยู่บนยอดเขาน้อยสีชมพู ตำบลคลองน้ำใส อำเภออรัญประเทศ จังหวัดสระแก้ว
วัดพระธาตุเขาน้อย ตั้งอยู่ที่ตำบลดู่ใต้ อำเภอเมืองน่าน จังหวัดน่าน
พระตำหนักเขาน้อย ตั้งอยู่บริเวณเชิงเขาน้อย ตำบลบ่อยาง อำเภอเมืองสงขลา จังหวัดสงขลา
วัดเขาน้อย ตั้งอยู่ที่ตำบลบ้านหาด อำเภอบ้านลาด จังหวัดเพชรบุรี
วัดเขาน้อยจอมสวรรค์ ตั้งอยู่ที่ตำบลเจริญธรรม อำเภอวิหารแดง จังหวัดสระบุรี
วัดถ้ำเขาน้อย ตั้งอยู่ที่ตำบลม่วงชุม อำเภอท่าม่วง จังหวัดกาญจนบุรี
วัดป่าเขาน้อย ตั้งอยู่ที่ตำบลเสม็ด อำเภอเมืองบุรีรัมย์ จังหวัดบุรีรัมย์
วัดป่าเขาน้อย ตั้งอยู่ที่ตำบลวังทรายพูน อำเภอวังทรายพูน จังหวัดพิจิตร
วัดภูเขาน้อย ตั้งอยู่ที่ตำบลเกาะพะงัน อำเภอเกาะพะงัน จังหวัดสุราษฎร์ธานี
== ตำบล ==
ตำบลเขาน้อย อำเภอท่าม่วง จังหวัดกาญจนบุรี
ตำบลเขาน้อย อำเภอเวียงเก่า จังหวัดขอนแก่น
ตำบลเขาน้อย อำเภอสิชล จังหวัดนครศรีธรรมราช
ตำบลเขาน้อย อำเภอปราณบุรี จังหวัดประจวบคีรีขันธ์
ตำบลเขาน้อย อำเภอเขาชะเมา จังหวัดระยอง
ตำบลเขาน้อย อำเภอลำสนธิ จังหวัดลพบุรี
วัดบำรุงธรรมราษฏร์ศรัทธาราม

วัดบำรุงธรรมราษฏร์ศรัทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปะกง อำเภอบางปะกง จังหวัดฉะเชิงเทรา ปัจจุบันมีพระครูอภัยประชาธรรม (ประทุม อภโย) เป็นเจ้าอาวาส
วัดบำรุงธรรมราษฏร์ศรัทธาราม หรือ วัดล่าง ตั้งวัดเมื่อ พ.ศ. 2443 ได้รับพระราชทานวิสุงคามสีมาเมื่อ พ.ศ. 2500 มีหลวงพ่อคงเป็นเจ้าอาวาสรูปแรก หลวงพ่อคงนี้มีวิชาอาคมแก่กล้า ท่านเป็นลูกจีนนอก บิดามารดามาจากเมืองจีนโพ้นทะเล ในวัยหนุ่มมีความสนใจในวิชาอาคม ต่อมาท่านได้สร้างวัดที่บ้านบางปะกงล่างบนที่ดินมรดกของท่าน และเป็นเจ้าอาวาสรูปแรกของวัดนี้ และให้ชื่อวัดว่า วัดคลองยายเม้ย แต่ชาวบ้านจะเรียกกันว่า "วัดล่าง"
อาคารเสนาสนะที่สำคัญ ได้แก่ อุโบสถที่สร้างขึ้นเมื่อ พ.ศ. 2500 ที่ด้านนอกและด้านในเป็นสีขาวมุก กำแพงเป็นรูปธรรมจักรล้อมรอบอุโบสถ ปัจจุบันมีหลวงพ่อคงเป็นพระศักดิ์สิทธิ์ ตั้งอยู่ในวิหารบูรพาจารย์ ประชาชนมักมาบนบานของหายแล้วจะได้คืนทุกราย สิ่งของแก้บนของหลวงพ่อคง คือ กล้วยน้ำว้า และขนมครก
==รายนามเจ้าอาวาส==
หลวงพ่อคง พ.ศ. 2443–2460
พระอาจารย์เฉื่อย ธมฺมโฆโส พ.ศ. 2465–2508
พระครูวิบูลธรรมรักษ์ (ฟุ้ง พุทฺธสโร)
พระครูประกาศปิยคุณ (ปราศรัย) พ.ศ. 2517–2547
พระครูอภัยประชาธรรม (ประทุม อภโย) พ.ศ. 2554–
==อ้างอิง==
บำรุงธรรมราษฏร์ศรัทธาราม
จักรยานลู่ชิงแชมป์โลก 2021

ยูซีไอ จักรยานลู่ชิงแชมป์โลก 2021 (2021 UCI Track Cycling World Championships) เป็นการแข่งขันชิงแชมป์โลกครั้งที่ 118 ของจักรยานลู่ชิงแชมป์โลก ซึ่งจัดขึ้นระหว่างวันที่ 20 ถึง 24 ตุลาคม ค.ศ. 2021 ที่ Velodrome Couvert Regional Jean-Stablinski ในเมืองรูแบ ประเทศฝรั่งเศส เดิมมีกำหนดจะจัดขึ้นที่เมืองอาชกาบัต ประเทศเติร์กเมนิสถาน เนื่องจากการระบาดทั่วของโควิด-19 เมืองอาชกาบัตจึงได้สละสิทธิ์ในการเป็นเจ้าภาพ และยูซีไอได้มอบสิทธิ์เป็นเจ้าภาพให้กับเมืองรูแบ ประเทศฝรั่งเศส
เมื่อวันที่ 17 ธันวาคม ค.ศ. 2020 ศาลอนุญาโตตุลาการกีฬาโลกได้มีคำพิพากษาห้ามรัสเซียใช้ธงชาติและเพลงชาติรัสเซียในการแข่งขันกีฬาระดับนานาชาติที่สำคัญทุกประเภทเป็นเวลา 2 ปี ในการแข่งขันรายการนี้จะเข้าร่วมภายใต้ชื่อ “สหพันธ์จักรยานรัสเซีย” (Russian Cycling Federation，ตัวย่อ：RCF)
== ตารางเหรียญรางวัล ==
== ผู้ได้รับเหรียญรางวัล ==
=== ประเภทชาย ===
{| 
|- bgcolor="#e6e6e6"
|ไทม์ไทรอัล 1 กม.
| 
| 
| 
|- bgcolor="#e6e6e6"
|เปอร์ซูตบุคคล
| 
| 
| 
|-
|ทีมเปอร์ซูต
| ลีอัม แบร์ตัซโซซีโมเน กอนซอนนีฟีลิปโป กันนาโจนาตัน มีลันฟรันเชสโก ลามอน
| ตอมา บูดัตตอมา เดอนิสวาล็องแต็ง ตาเบลียงแบ็งฌาแม็ง ตอมา
| อีธาน เฮย์เตอร์อีธาน เวอร์นอนชาร์ลี แทนฟิลด์โอลิเวอร์ วูดเคียน เอมาดี
|-
|สปรินต์
| 
| 
| 
|-
|ทีมสปรินต์
| โรย ฟัน แด็น แบร์กฮาร์รี ลัฟแร็ยเซินเจฟฟรีย์ โฮกลันด์
| ฟลอรีย็อง กร็องโบเซบัสเตียง วีฌีแยร์รายัน เฮลาล
| นิค ชเรอแทร์สเตฟาน เบอทีเชอร์โยอาคิม ไอแลร์สมาร์ค ยูร์คซิค
|-
|คีริน
| 
| 
| มีฮาอิล ยาคอฟเลฟ สหพันธ์จักรยานรัสเซีย
|- bgcolor="#e6e6e6"
|สแกรตช์
| 
| 
| 
|- bgcolor="#e6e6e6"
|พอยส์เรซ
| 
| 
| 
|- bgcolor="#e6e6e6"
|เอลิมิเนชันเรซ
| 
| 
| เซียร์เกย์ รอสตอฟเซฟ สหพันธ์จักรยานรัสเซีย
|-
|แมดิสัน
| แลเซอ นอร์แมน แฮนเซนมีเคล เมอร์คึฟ
| ซีโมเน กอนซอนนีมีเกเล สการ์เตซซีนี
| แก็นนี เดอ เกเตเลอร็อบเบอ กิส
|-
|ออมเนียม
| 
| 
| 
|}
=== ประเภทหญิง ===
{| 
|- bgcolor="#e6e6e6"
|ไทม์ไทรอัล 500 ม.
| 
| อะนัสตาซียา วอยโนวา สหพันธ์จักรยานรัสเซีย
| ดาเรีย เชมเลวา สหพันธ์จักรยานรัสเซีย
|- bgcolor="#e6e6e6"
|เปอร์ซูตบุคคล
| 
| 
| 
|-
|ทีมเปอร์ซูต
| ฟรันซิสกา เบราเซอลีซา เบรนเนาเออร์มีเคอ เครอเกอร์เลาลา ซือเซอมิลช์
| เอลีซา บัลซาโมมาร์ตีนา อัลซีนีกีอารา กอนซอนนีมาร์ตีนา ฟีดันซาเลซีเลีย ปาแตร์นอร์แตร์
| เคที อาร์ชิบอลด์เมแกน บาร์เกอร์นีอาห์ แอแวนส์โจซี ไนท์
|-
|สปรินต์
| 
| 
| 
|-
|ทีมสปรินต์
| ลีอา ฟรีดริชเพาลีเนอ กราบอชเอ็มมา ฮินเซอ
|  สหพันธ์จักรยานรัสเซียนาตาเลีย อันโตโนวาดาเรีย เชมเลวายานา ตือเชนโคอะนัสตาซียา วอยโนวา
| โซฟี เคปเวลล์เบลน ริดจ์-เดวิสมิลลี แทนเนอร์ลอเรน เบต
|-
|คีริน
| 
| 
| ยานา ตือเชนโค สหพันธ์จักรยานรัสเซีย
|- bgcolor="#e6e6e6"
|สแกรตช์
| 
| 
| 
|- bgcolor="#e6e6e6"
|พอยส์เรซ
| 
| 
| 
|- bgcolor="#e6e6e6"
|เอลิมิเนชันเรซ
| 
| 
| 
|-
|แมดิสัน
| เอมี ปีเตอร์ส์กริสเติน วิลด์
| กลารา โกโปนีมารี เลอ เนต
| เคที อาร์ชิบอลด์นีอาห์ แอแวนส์
|-
|ออมเนียม
| 
| 
| 
|}
ในช่องสีเทาเป็นรายการที่ไม่ได้ขึ้นในกีฬาโอลิมปิก
== อ้างอิง ==
== แหล่งข้อมูลอื่น ==
Results book
จักรยานลู่ชิงแชมป์โลก
สามพี่น้อง

สามพี่น้อง (작은 아씨들|Jag-eun Assideul) เป็นละครชุดทางโทรทัศน์เกาหลีใต้ที่กำกับโดย คิม ฮี-ว็อน และนำแสดงโดย คิม โก-อึน, นัม จี-ฮย็อน และ พัก จี-ฮู ละครชุดเล่าเรื่องราวของสามพี่น้องหญิงที่มีความสัมพันธ์ใกล้ชิดกัน พวกเขาเข้าไปมีส่วนเกี่ยวข้องกับคดีเงินจำนวน 7 หมื่นล้านวอนหายไป และต้องเผชิญกับครอบครัวที่ร่ำรวยที่สุดในเกาหลีใต้อย่างกล้าหาญ ออกอากาศทางทีวีเอ็นตั้งแต่วันที่ 3 กันยายน จนถึง 9 ตุลาคม ค.ศ. 2022 ทุกวันเสาร์และวันอาทิตย์ เวลา 21:10 น. (ตามเวลาท้องถิ่น) อีกทั้งยังสามารถรับชมแบบสตรีมมิงได้บนเน็ตฟลิกซ์
== นักแสดง ==
=== ตัวละครหลัก ===
คิม โก-อึน แสดงเป็น โอ อิน-จู
พี่สาวคนโต เติบโตในสภาพแวดล้อมที่ย่ำแย่และมีฐานะยากจน ตั้งแต่เธอยังเป็นเด็ก อิน-จู ตระหนักได้ว่าเงินเป็นสิ่งสำคัญที่สุดที่จะปกป้องตนเองและครอบครัว ความฝันของเธอคือการใช้ชีวิตอย่างคนอื่น ๆ
* พัก โซ-ยี แสดงเป็น โอ อิน-จู ตอนเด็ก
นัม จี-ฮย็อน แสดงเป็น โอ อิน-กย็อง
พี่สาวคนกลาง เธอเป็นนักข่าวกระตือรือร้นที่สำนักข่าวแห่งหนึ่ง อิน-กย็อง เชื่อในการทำสิ่งที่ถูกต้อง เธอยากจนมาโดยตลอด แต่เงินไม่สามารถครอบงำชีวิตของเธอได้ เธอเริ่มขุดค้นคดีปริศนาที่เธอพบเป็นครั้งแรกในฐานะนักข่าว
พัก จี-ฮู แสดงเป็น โอ อิน-ฮเย
น้องสาวคนเล็ก เรียนที่โรงเรียนมัธยมศิลปะที่มีชื่อเสียง บางครั้งเธอรู้สึกว่าความรักของพี่สาวที่มีต่อเธอนั้นมากเกินไป
=== ตัวละครสมทบ ===
วี ฮา-จุน แสดงเป็น ชเว โด-อิล
คัง ฮุน แสดงเป็น ฮา จ็อง-โฮ
ก็อง มิน-จึง แสดงเป็น ชเว มา-รี
== การผลิต ==
=== การพัฒนา ===
ในการสัมภาษณ์กับ ทัตเลอร์เอเชีย ในวันที่ 25 พฤศจิกายน ค.ศ. 2021 ผู้เขียนบท ชุง ซอ-กย็อง เปิดเผยว่า "ฉันกำลังทำงานร่วมกับผู้กำกับของ วินเชนโซ่ ทนายมาเฟีย สำหรับการดัดแปลงเป็นฉบับเกาหลีของ สี่ดรุณี (Little Women) โดยมีนักแสดงนำฝ่ายหญิงคือ คิม โก-อึน และ นัม จี-ฮย็อน และนักแสดงนำฝ่ายชายคือ วี ฮา-จุน จาก สควิดเกม เล่นลุ้นตาย ฉันเคยอ่านนวนิยายเรื่องนี้ตั้งแต่ยังเป็นเด็กและชอบมันมาก"
=== การคัดนักแสดง ===
ในวันที่ 23 ธันวาคม ค.ศ. 2021 มีการยืนยันการถ่ายทำละครชุดของทีวีเอ็นในชื่อ สามพี่น้อง กำกับโดย คิม ฮี-ว็อน เขียนโดย ชุง ซอ-กย็อง และผลิตโดยสตูดิโอดรากอน โดยมี คิม โก-อึน, นัม จี-ฮย็อน และ พัก จี-ฮู ร่วมนำแสดง ในวันที่ 19 ตุลาคม ค.ศ. 2021 เอ็มเอสทีมเอ็นเตอร์เทนเมนต์ระบุว่ามีการเสนอให้ วี ฮา-จุน รับบทในละครชุดเรื่องนี้ ในวันเดียวกัน มีรายงานว่าทีมผลิตได้เสร็จสิ้นการคัดนักแสดงแล้ว
=== ข้อวิจารณ์ ===
ทีมงานได้ออกแถลงการณ์ขอโทษสำหรับใบปิดประชาสัมพันธ์ที่คล้ายเคียงกันกับใบปิดประชาสัมพันธ์การแสดงของแบรนด์สินค้าความงามญี่ปุ่น ใน ค.ศ. 2016
=== การแบนในเวียดนาม ===
ในวันที่ 3 ตุลาคม ค.ศ. 2022 กรมวิทยุ โทรทัศน์ และอิเล็กทรอนิกส์สารสนเทศ ข้อร้องให้มีการนำ สามพี่น้อง ออกจากเน็ตฟลิกซ์เวียดนาม เนื่องจากการให้ข้อมูลทางประวัติศาสตร์ที่ไม่ถูกต้องเกี่ยวกับสงครามเวียดนาม อ้างถึงอธิบดีกรมฯ เล กวาง ตู ดอ ละครชุดได้ละเมิดกฎหมายสื่อและภาพยนตร์เวียดนามตามที่ปรากฏในบทพูดเกี่ยวกับสงครามเวียดนามตอน 3 และ 8 ซึ่งบิดเบียนข้อเท็จจริงโดยเชิดชูการมีส่วนร่วมของเกาหลีใต้ในสงครามเวียดนาม รวมถึงอาชญากรรมสงครามที่กระทำโดยทหารเกาหลีใต้ ในวันที่ 7 ตุลาคม ค.ศ. 2022 ทีมงานผลิตละครชุดขออภัยและตอบกลับว่า ในอนาคต พวกเขาจะระมัดระวังความเปราะบางทางสังคม (social sensitivity) และกระบวนการถ่ายทำละครชุดให้มากยิ่งขึ้น
== เพลงประกอบต้นฉบับ ==
== เรตติง ==
== อ้างอิง ==
== แหล่งข้อมูลอื่น ==
Little Women at Daum 
ละครโทรทัศน์ช่องทีวีเอ็น‎
รายการโทรทัศน์ภาษาเกาหลี
ราชอาณาจักรเมวาร์

ราชอาณาจักรเมวาร์ หรือ รัฐอุทัยปุระ เป็นราชอาณาจักรเอกราชในภูมิภาคราชปุตนะของอินเดีย ปกครองโดยราชวงศ์สิโสทิยา รัฐตั้งขึ้นในศตวรรษที่เจ็ดเป็นรัฐเล็ก ๆ ในภูมิภาคนาคทา-อาหัร (Nagada-Ahar) ของอุทัยปุระ และต่อมาในศตวรรษที่ 10 ได้เปลี่ยนผ่านสู่การเป็นรัฐเอกราช ภายใต้การนำของราวัล ภรรตฤปัฏฏะ ที่สอง ในปี 1303 อาณาจักรถูกรุกราน ป้อมจิตโตรครห์ซึ่งล้อมนครถูกยึดโดยอะลาอุดดีน ขาลจี และ สายตระกูลราวัล ของราชวงศ์ถูกสังหารหมด สายตระกูล รานัส ซึ่งเป็นสายผู้น้อยกว่าของราชวงศ์ สามารถยึดคืนอาณาจักรได้ในปี 1326 และภายใต้การปกครองใหม่นี้ รัฐเมวาร์พัฒนาขึ้นเป็นอาณาจักรที่มีอำนาจมากที่สุดในอินเดียเหนือ เรื่อยมากระทั่งถูกโมกุลรุกรานในปี 1526 ราชอาณาจักรภายใต้การนำของอุทัย สิงห์ ที่สอง และ มหารานาปรตาป ต้องอยู่ภายใต้การรบกับโมกุลเรื่อยมาจนกระทั่งจำนนแก่โมกุลในปี 1615 และกลับมามีเอกราชอีกครั้งจากโมกุลหลังจักรพรรดิเอารังเซบสิ้นพระชนม์ในปี 1707 ในปี 1818 ราชอาณาจักรยอมเป็นรัฐภายใต้ปกครองของอังกฤษ และในปี 1947 ภุปาล สิงห์ ลงนามในสนธิสัญญาโอนสิทธิ์การปกครองให้กับอินเดีย ส่งผลให้ราชอาณาจักรเป็นส่วนหนึ่งของอินเดียนับจากนั้น
==อ้างอิง==
มวร
อุทัยปุระ
จิตโตร์
ประวัติศาสตร์รัฐราชสถาน
เมวาร์

เมวาร์ (อักษรโรมัน: Mewar) หรือ เมวาฑ (อักษรโรมัน: Mewad) เป็นภูมิภาคในแถบใต้ถึงกลางของรัฐราชสถาน ประเทศอินเดีย ปัจจุบันกินพื้นที่ของอำเภอภิลวาฑา, จิตโตรครห์, ปรตาปครห์, ราชสมันท์, อุทัยปุระ และบางส่วนของฌลวาร์ ในรัฐราชสถาน กับ อำเภอนีมูจ และ มันทสาวร์ ในรัฐมัธยประเทศ กับบางส่วนของรัฐคุขราต
==ศัพทมูล==
คำว่า "เมวาร์" เป็นรูปพื้นถิ่นของคำว่า "เมทปาฏะ" (IAST: Medapāṭa) ซึ่งเป็นชื่อโบราณของภูมิภาคนี่ ปรากฏหลักฐานการใช้คำว่า "เมทปาฏะ" เก่าแก่ที่สุดในจารึกจาก ค.ศ. 996–997 ที่ค้นพบในพีชปุระ คำว่า "ปาฏ" หรือ "ปาฏก" เป็นคำเรียกเขตการปกครองแบบหนึ่ง นักประวัติศาสตร์ จี ซี รายเจาธุรี (G. C. Raychaudhuri) ระบุว่าเมทปาฏะมาจากชื่อของชนเผ่าเมดา (Meda tribe) ซึ่งปรากฏกล่าวถึงใน พฤหัตสังหีต (Brihat-Samhita) ของวราหมิหิระ จารึกจากปี 1460 ที่พบในกุมภัลครห์ เชื่อมโยงชาวเมดาเข้ากับวรรธนคีรี (Vardhana-giri, ปัจจุบันอยู่ในพัทโนร์ ซึ่งก็อยู่ในภูมิภาคเมวาร์) ในขณะที่นักประวัติศาสตร์ ซาชี ภูษาณ เจาธุรี (Sashi Bhusan Chaudhuri) เชื่อโยงชาวเมดาโบราณเข้ากับชาวเมร์ในยุคปัจจุบัน
== อ้างอิง ==
รัฐราชสถาน
ภูมิศาสตร์อินเดีย
รัฐควาลิยัร

รัฐควาลิยัร (อักษรโรมัน: Gwalior) เป็นรัฐมราฐากึ่งเอกราช กินพื้นที่ที่ปัจจุบันคือรัฐมัธยประเทศ และเติบโตขึ้นมาในสมัยการเจริญรุ่งเรืองของจักรวรรดิมราฐา และการแตกสลายของอาณาจักรโมกุล
รัฐควาลิยัรปกครองโดยราชวงศ์สินธิยา ซึ่งเป็นราชวงศ์ในจักรวรรดิมราฐาที่เป็นฮินดู ในสมัยอาณานิคมอังกฤษ รัฐควาลิยัรได้รับการบรรจุเป็นหนึ่งในรัฐมหาราชาระดับ 21 สลุต ภายใต้ปกครองของบริติชราช ชื่อของรัฐมาจากเมืองโบราณควาลิยัร ซึ่งแม้จะไม่ได้เป็นราชธานีของรัฐในช่วงแรก แต่เป็นจุดยุทธศาสตร์สำคัญ ต่อมาเนื่องมาจากความแข็งแกร่วของป้อมควาลิยัร จึงได้ย้ายราชธานีมาที่นี่แทนอุชไชนะ หลังทาวลัต ราว สินทิยา สร้างวังขึ้นในหมู่บ้านใกล้กับป้อม รัฐตั้งขึ้นในศตวรรษที่ 18 โดยราโนจี สินทิยา ตั้งขึ้นเป็นส่วนหนึ่งของสมาพันธรัฐมราฐา
ภายใต้ปกครอของ มหัทจี สินทิยา (1761–1794) รัฐควาลิยัรกลายมาเป็นหนึ่งในอำนาจระดับบน ๆ ของอินเดียกลาง และมีอำนาจเหนือในความสัมพันธ์ระหว่างรัฐในบรรดาสมาพันธรัฐมราฐา กระทั่งเกิดสงครามกับอังกฤษ รัฐกลายมาอยู่ภายใต้อำนาจของอังกฤษแทน และกลายมาเป็นรัฐมหาราชาของจักรวรรดิอังกฤษในอินเดีย ควาลิยัรเป็นรัฐที่ใหญ่สุดในเอเยนซีอินเดียกลาง และอยู่ภายใต้การดูแลของเรสซิเดนซีแห่งควาลิยัร จนถึงปี 1936 ที่ซึ่งแยกควาลิยัรออกจากเอเยนซีและมาอยู่ภายใต้การดูแลโดยตรงของผู้สำเร็จราชการประจำอินเดีย หลังอินเดียได้เอกราชในปี 1947 ผู้นำแห่งศินเทได้ลงนามในสนธิสัญญาส่งมอบสิทธิ์ปกครองให้แก่อินเดีย และรัฐควาลิยัรถูกผนวกเข้าเป็นส่วนหนึ่งของรัฐมัธยภารัต
== อ้างอิง ==
ควลยร
ประวัติศาสตร์รัฐมัธยประเทศ
ควาลิยัร
จักรวรรดิมราฐา
เกาะพระทอง

เกาะพระทอง เป็นเกาะในตำบลเกาะพระทอง อำเภอคุระบุรี จังหวัดพังงา ห่างจากฝั่งประมาณ 1.5 กิโลเมตร มีความยาวตามแนวเหนือใต้ 15.4 กิโลเมตร ความกว้างตามแนวตะวันออกถึงตะวันตก 9.7 กิโลเมตร ครอบคลุมพื้นที่ 92 ตารางกิโลเมตร หรือ 57,500 ไร่ เป็นเกาะที่ใหญ่ที่สุดในพังงาและใหญ่เป็นอันดับ 5 ของประเทศไทย บนเกาะมีชุมชน 3 หมู่บ้าน คือ บ้านปากจก บ้านทุ่งดาบ และบ้านแป๊ะโย้ย
เกาะพระทองเกิดจากซากปะการังทับถมกันมายาวนานนับล้านปี ลักษณะเด่นคือมีลักษณะค่อนข้างแบนราบ ทิศตะวันออกจะเป็นแนวป่าโกงกาง ทิศตะวันตกเป็นหาดทราย บริเวณกลางเกาะเป็นทุ่งหญ้าสะวันนาขนาดใหญ่ที่มีต้นเสม็ดแคระขึ้นกระจาย ถือเป็นป่าทุ่งหญ้าสะวันนากลางทะเลขนาดใหญ่แห่งเดียวของประเทศไทย ตลอดแนวตั้งแต่ทิศเหนือจรดใต้เป็นแนวป่าชายเลน ถัดจากป่าชายเลนเข้าด้านในตัวเกาะเชื่อมต่อด้วยป่าพรุและป่าดิบชื้น ประกอบด้วย พรรณไม้ป่านานาชนิด บริเวณกึ่งกลางตัวเกาะจนถึงแนวป่าชายหาดฝั่งตะวันตกเป็นพื้นที่ทุ่งหญ้าและป่าเสม็ดกว้างใหญ่ ต่อจากป่าชายหาดเป็นแนวหาดทราย
==อ้างอิง==
พระทอง
พื้นที่แรมซาร์ในประเทศไทย
อำเภอคุระบุรี
ถัง เช่าอี๋

ถัง เช่าอี๋ (; 2 มกราคม ค.ศ. 1862 – 30 กันยายน ค.ศ. 1938) เป็นรัฐบุรุษชาวจีนซึ่งดำรงตำแหน่งนายกรัฐมนตรีคนแรกของสาธารณรัฐจีนใน ค.ศ. 1911 และ 1922 ใน ค.ศ. 1938 เขาถูกเจ้าหน้าที่สำนักงานสืบสวนและสถิติลอบสังหารในเซี่ยงไฮ้
==อ้างอิง==
นักการเมืองจีน
นายกรัฐมนตรีสาธารณรัฐจีน
นักการเมืองจีนที่ถูกลอบสังหาร
การปฏิวัติซินไฮ่
บุคคลจากมณฑลกวางตุ้ง
ลิซ ทรัสส์

แมรี เอลิซาเบธ ทรัสส์ (Mary Elizabeth Truss; เกิด 26 กรกฎาคม ค.ศ. 1975) หรือนิยมเรียก ลิซ ทรัสส์ (Liz Truss) เป็นนักการเมืองชาวอังกฤษ ที่เคยดำรงตำแหน่งหัวหน้าพรรคอนุรักษนิยม และนายกรัฐมนตรีสหราชอาณาจักร ตั้งแต่วันที่ 6 กันยายน ค.ศ. 2022 เเละสิ้นสุดในวันที่ 25 ตุลาคม ค.ศ. 2022 เธอได้รับเลือกตั้งเป็นสมาชิกรัฐสภาจากเขตเซาท์เวสต์นอร์ฟอล์กตั้งแต่ ค.ศ. 2010 และมีหน้าที่ตำแหน่งมากมายในคณะรัฐมนตรีภายใต้นายกรัฐมนตรีเดวิด คาเมรอน, เทรีซา เมย์ และบอริส จอห์นสัน ทรัสส์ชนะการเลือกตั้งหัวหน้าพรรคเมื่อ 5 กันยายน ค.ศ. 2022 เอาชนะริชี ซูแน็ก ถือเป็นสตรีคนที่สามในประวัติศาสตร์สหราชอาณาจักรที่ได้เป็นนายกรัฐมนตรี ต่อจากมาร์กาเรต แทตเชอร์ และเทรีซา เมย์
ลิซ ทรัสส์ เป็นนายกรัฐมนตรีคนสุดท้ายในรัชสมัยของ สมเด็จพระราชินีนาถเอลิซาเบธที่ 2 แห่งสหราชอาณาจักร และนายกรัฐมนตรีคนแรกในรัชสมัยของ สมเด็จพระเจ้าชาลส์ที่ 3 แห่งสหราชอาณาจักร
เมื่อวันที่ 20 ตุลาคม ค.ศ. 2022 ลิซ ทรัสส์ได้ทำการแถลงข่าวต่อหน้าสื่อมวลชน ว่าตนได้ประกาศจะลาออกจากตำแหน่งนายกรัฐมนตรี ส่งผลให้ทรัสส์เป็นบุคคลที่ดำรงตำแหน่งนายกรัฐมนตรีแห่งสหราชอาณาจักรสั้นที่สุดในประวัติศาสตร์ โดยดำรงตำแหน่งนายกรัฐมนตรีได้เพียงแค่ 50 วัน
== อ้างอิง ==
นายกรัฐมนตรีสหราชอาณาจักร
บุคคลจากเทศมณฑลนอร์ฟอล์ก
นักการเมืองพรรคอนุรักษนิยม (สหราชอาณาจักร)
เหตุแทงคนในซัสแคตเชวัน พ.ศ. 2565

ในวันที่ 4 กันยายน 2022 เกิดเหตุการไล่แทงคนในสิบสามสถานที่ในเจมส์ สมิธ ครี เนชั่น และในเวลดอน รัฐซัสแคตเชวัน ประเทศแคนาดา เป็นผลให้มีผู้เสียชีวิต 10 ราย และอีก 15 คนได้รับบาดเจ็บ ถือเป็นหนึ่งในเหตุสังหารหมู่ที่ร้ายแรงที่สุดในแคนาดา
ตำรวจระบุตัวผู้ก่อเหตุสองคนที่กำลังหลบหนีอยู่ ได้แก่ แดเมียน แซนเดอร์สัน (Damien Sanderson) วัย 31 ปี และ มายลส์ แซนเดอร์สัน (Myles Sanderson) วัย 30 ปี มีการประกาศเตือนภัยไปทั่วทั้งรัฐซัสแคตเชวัน และต่อมาขยายวงออกไปถึงแมนิทอบา กับ แอลเบอร์ทา ด้วย เหยื่อส่วนหนึ่งถูกโจมตีโดยสุ่ม ในขณะที่อีกส่วนเป็นเหยื่อที่มีการตั้งเป้าไว้ก่อนแล้ว
== อ้างอิง ==
ประเทศแคนาดาในปี พ.ศ. 2565
อาชญากรรมในปี พ.ศ. 2565
รัฐซัสแคตเชวัน
ลู่ เจิงเสียง

ลู่ เจิงเสียง (; 12 มิถุนายน 2414 - 15 มกราคม 2492) เป็นนักการทูตชาวจีน และนักบวชศาสนาคริสต์โรมันคาทอลิก เป็นนายกรัฐมนตรีแห่งสาธารณรัฐจีนถึงสองครั้ง และเป็นหัวหน้าคณะผู้แทนของประเทศตนในการประชุมสันติภาพปารีส พ.ศ. 2462 บางครั้งเขาใช้ชื่อภาษาฝรั่งเศส เรอเน ลู่ ในช่วงต้นชีวิต และชื่อศาสนาของเขาคือ ปิแอร์-เซเลสติน
==อ้างอิง==
นักการทูต
สมาชิกคณะเบเนดิกติน
คริสต์ศาสนิกชนนิกายโรมันคาทอลิก
นายกรัฐมนตรีสาธารณรัฐจีน
รัฐไชสัลเมร์

รัฐไชสัลเมร์ (อักษรโรมัน: Jaisalmer) เป็นราชอาณาจักรภตี กินพื้นที่ที่ปัจจุบันคือฝั่งตะวันตกของรัฐราชสถาน ประเทศอินเดีย ก่อตั้งขึ้นในศตวรรษที่ 12 และสิ้นสุดลงในปี 1947 ในปี 1156 ราชาราวัล ไชสัล ได้ย้ายราชธานีจากโลธรุวะ มายัง ไชสัลเมร์ เพราะเมืองไม่ปลอดภัยจากการรุกรานโดยพวกชนเผ่าชาวบาโลจและอัฟกันเติร์ก อาณาจักรอยู่ภายใต้ราชาธิปไตยของราชสกุลที่สืบทอดมาจากไชสัล เรื่อยมาถึงปี 1818 ที่ซึ่งลงนามสนธิสัญญากับจักรวรรดิอังกฤษ ส่งผลให้อาณาจักรกลายเป็นรัฐมหาราชาใต้การพิทักษ์ของอังกฤษ รัฐไชสัลเมร์ในยุคนี้เป็นหนึ่งในรัฐระดับ 15 สลุต
== อ้างอิง ==
ชสลมร
ไชสัลเมร์
ประวัติศาสตร์รัฐราชสถาน
รัฐชัยปุระ

รัฐชัยปุระ (อักษรโรมัน: Jaipur) เป็นรัฐมหาราชาในอินเดียในสมัยอีสต์อินเดียคัมปานี และบริติชราช รัฐลงนามในสนธิสัญญาถ่ายโอนสิทธิ์การปกครองให้กับอังกฤษในปี 1818 และเข้าร่วมกับอินเดียซึ่งพึ่งได้รับเอกราชในปี 1947 หลังการรวมเข้ากับอินเดียอย่างเป็นทางการ รัฐบาลอินเดียได้มอบเงินชดเชยแก่มหาราชา และยังคงยืนยันให้มีสิทธิพิเศษบางประการอยู่ รวมถึงยังสามารถใช้นามว่า มหาราชาแห่งชัยปุระ ได้ เรื่อยมาจนถึงปี 1971 หลังมีการประกาศใช้รัฐธรรมนูญแปรญัติฉบับที่ 26
ชื่อเดิมของรัฐคืออาเมร์ (Amer) ตั้งแต่ศตวรรษที่ 14 เรื่อยมาถึงปี 1727 ที่ซึ่งมีการสร้างราชธานีขึ้นใหม่ในชื่อ ชยปุร (ชัยปุระในปัจจุบัน) จึงได้เปลี่ยนชื่อรัฐใหม่เป็นรัฐชัยปุระเรื่อยมา
== อ้างอิง ==
ชยปร
ชัยปุระ
ประวัติศาสตร์รัฐราชสถาน
วิโนท กุมาร พันสัล

วิโนท กุมาร พันสัล (อักษรโรมัน: Vinod Kumar Bansal, 26 ตุลาคม 1949 – 3 พฤษภาคม 2021) เป็นนักการศึกษาชาวอินเดีย ผู้ก่อตั้งสถาบันสอนเสริมพิเศษ พันสัลคลาส (Bansal Classes) ในเมืองโกฏา เขาเป็นผู้ที่ทำให้โกฏากลายมาเป็นศูนย์กลางสำหรับการเรียนเสริมเพื่อเตรียมสอบ IIT-JEE สำหรับเข้ามหาวิทยาลัย และยังได้รับการเรียกขานว่าเป็น "ภีษมะแห่งวงการติวสอบเข้ามหาวิทยาลัยในอินเดีย"
==ประวัติ==
พันสัลเกิดเมื่อวันที่ 26 ตุลาคม 1949 ในอำเภอฌานสี รัฐอุตตรประเทศ บิดาเป็นเจ้าหน้าที่รัฐบาล และมารดาเป็นอม่บ้าน พันสัลจบการศึกษาจากมหาวิทยาลัยฮินดูบานาราส และทำงานในบริษัทเคมีแห่งหนึ่งในเมืองโกฏา
ในปี 1974 พันสัลได้รับการวินิจฉัยว่าป่วยด้วยอาการกล้ามเนื้อฝ่อ เป็นผลให้เขาพิการทางกาย ในปี 1983 หลังบริษัทเคมีที่เขาทำงานอยู่ปิดกอจการลง เขาได้พบกับ G. D. Agrawal จากมุมไบ ที่เสนอให้เชาติวสอบแก่นักเรียนที่จะสอบ IIT-JEE ซึ่งเป็นการสอบเข้ามหาวิทยาลัยของกลุ่มสถาบันเทคโนโลยีอินเดีย เขาเริ่มต้นการสอนเสริมด้วยนักเรียน 8 คน โดยสอนที่โต๊ะทานข้าวในบ้านของเขา และในปี 1991 เขาก่อตั้งสถาบันติวของตัวเองในชื่อ พันสัลคลาส (Bansal Classes) ในเมืองโกฏา
เขาได้รับการขนานนามให้เป็น "สถาปนิกผู้วางรากฐานของอุตสาหกรรมติวในโกฏา" (architect of the coaching industry in Kota)
== เสียชีวิต ==
พันสัลเสียชีวิตในวันที่ 3 พฤษภาคม 2021 จากอาการหัวใจวาย ก่อนหน้าเขายังถูกตรวจพบว่ามีเชื้อ COVID-19 ซึ่งเข้าใจว่าทำให้อาการที่มีอยู่เดิมของเขาแย่ลง
==อ้างอิง==
บุคคลจากรัฐอุตตรประเทศ
นักธุรกิจชาวอินเดีย
กลอเรียสไมนด์

"กลอเรียสไมนด์"  เป็นซิงเกิลลำดับที่ 43 และเป็นซิงเกิลลำดับที่ 1 หลังการเสียชีวิตของซาร์ด วงดนตรีสัญชาติญี่ปุ่น ออกจำหน่ายเมื่อวันที่ 12 ธันวาคม พ.ศ. 2550 โดยบี-แกรมเรเคิดส์ เพลงถูกใช้เป็นเพลงเปิดลำดับที่ 21 ของอนิเมะเรื่อง ยอดนักสืบจิ๋วโคนัน
== ประวัติ ==
เพลง "กลอเรียสไมนด์" เป็นเพลงสุดท้ายที่อิซูมิ ซากาอิ นักร้องนำของวงซาร์ด บันทึกเสียงไว้ในช่วงเข้ารักษาตัวที่โรงพยาบาล โดยมีมารดาพาไปบันทึกเสียงที่สตูดิโอเพราะเธอไม่สามารถเดินได้ด้วยตนเอง ก่อนเสียชีวิตในเวลาต่อมา เพลงยังไม่ครบถ้วนสมบูรณ์นัก เพราะมีเพียงการบันทึกเสียงคอรัสเพียงส่วนเดียว ในส่วนของคอรัสได้รับการช่วยเหลือจากยูริ นากามูระ นักร้องนำวงการ์เนตโครว์ ทำให้ส่วนคอรัสสมบูรณ์ยิ่งขึ้น ส่วนเนื้อร้องที่เป็นภาษาอังกฤษถูกนำมาจากเพลงอื่นที่ซากาอิบันทึกเสียงไว้แต่ไม่ได้รับการเผยแพร่มาก่อน และไม่เกี่ยวข้องกับเพลง "กลอเรียสไมนด์" เลย และเพลงนี้ถูกใช้เป็นเพลงเปิดลำดับที่ 21 ของอนิเมะเรื่อง ยอดนักสืบจิ๋วโคนัน
== ชาร์ต ==
"กลอเรียสไมนด์" เปิดตัวในอันดับที่ 2 บนชาร์ตรายสัปดาห์ของออริคอน และมียอดขายประมาณ 50,000 ก็อปปี เมื่อเปิดตัวในสัปดาห์แรก
== รายชื่อเพลง ==
เพลงทั้งหมดเป็นผลงานประพันธ์ของอิซูมิ ซากาอิ และเรียบเรียงโดยทาเกชิ ฮายามะ
== อ้างอิง ==
ซิงเกิลในปี พ.ศ. 2550
เพลงในปี พ.ศ. 2550
เพลงของซาร์ด
เพลงที่วางจำหน่ายหลังมรณกรรม
เพลงที่แต่งโดยอิซูมิ ซากาอิ
เพลงที่แต่งโดยไอกะ โอโนะ
เพลงที่แต่งโดยไดโก นางาโตะ
เพลงประกอบยอดนักสืบจิ๋วโคนัน
ราชอาณาจักรมารวาร

รัฐโชธปุระ (อักษรโรมัน: Jodhpur) หรือชื่อโบราณว่า ราชอาณาจักรมารวาร (อักษรโรมัน: Marwar) เป็นราชอาณาจักรเอกราชในภูมิภาคมารวารในปี 1226 ถึง 1818 และกลายมาเป็นรัฐมหาราชาภายใต้ปกครองอังกฤษในปี 1818 ถึง 1947 กระทั่งอินเดียได้รับเอกราช รัฐตั้งขึ้นที่นครปาลีโดยราว สีหะ (Rao Siha) ซึ่งเข้าใจว่าเป็นขุนนางที่อพยพมาจากราชวงศ์คาหฑวาละ ในปี 1243 และในปี 1395 ได้ย้ายราชธานีไปยังมานเทาร์โดยราว จุนทะ (Rao Chunda) และในปี 1459 ได้ย้ายราชธานีอีกครั้งไปยังโชธปุระโดยราว โชธะ
ราชอาณาจักรดำรงเอกราชไว้ได้กระทั่งถูกหนวกเข้ากับจักรวรรดิโมกุลในปี 1581 หลังการเสียชีวิตของจันทรเสน รฐูร รัฐอยู่ภายใต้ปกครองโดยตรงของโมกุลจนถึงสมัยของอุทัย สิงห์ ซึ่งได้ฟื้นฟูราชบัลลังก์ขึ้นมาอละได้รับนาม ราชา ในปี 1583 ในสมัยปลายศตวรรษที่ 17 รัฐอยู่ภายใต้ปกครองโดยตรงของเอารังเซบ ส่วนราชวงศ์ของรฐูรได้รับการฟื้นฟูขึ้นใหม่และมีสถานะกึ่งเอกราช ทุรคทาส รฐูร ได้นำทัพรบมารวารชนะและเป็นเอกราชจากโมกุลหลังการรบยาวนาา 31 ปี ต่อมาในสมัยปลายศตวรรษที่ 18 ถึงต้นศตวรรษที่ 19 รัฐกลายมาเป็นรัฐบรรณาการของราชวงศ์มราฐาศินทิยา และ โหลการ ด้วยค่าบรรณาการที่ต้องส่งให้ชาวมราฐาสูงมาก ประกอบกับสงครามระหว่างขุนนางภายใน รัฐเมรวารมีคลังร่อยหรอจนเมื่อังกฤษเข้ามาตั้งอาณานิคม รัฐเมรวารจึงต้องขอความช่วยเหลือด้านการเงินจากอังกฤษ
อังกฤษไม่มีบทบาทในกิจการของรัฐจนถึง 6 มกราคม 1818 มาน สิงห์ ได้ลงนามเป็นผลให้รัฐมารวารมีความร่วมมือช่วยเหลือเกื้อกูลกับอังกฤษและกลายเป็นรัฐมหาราชา ในการกบฏใหญ่ปี 1857 บรรดาขุนนางราชปุตที่ปาลี ภายใต้ฐากูร กุศล สิงห์ นำการกบฏต่อราชาตัขตะ สิงห์ และต่ออังกฤษ กระนั้นก็พ่ายให้กับกองทัพของอังกฤษ กองทัพของรัฐโชธปุระยังคงเป็นส่วนหนึ่งของกองทัพอังกฤษในการรบตามที่ต่าง ๆ โดยการรบครั้งสำคัญได้แก่การยุทธ์ที่ไฮฟา ปี 1918 ที่ซึ่งพลม้าถือทวน (lancers) ของโชธปุระ และไมสูรุ ร่วมรบกับอังกฤษและเอาชนะกองทัพของชาวเติร์กกับเยอรมันได้สำเร็จ และการรบที่สุเอซ, กาซา, หับเขาจอร์แดน, อาบูเตลลูล และเมกิดโด
หลังอินเดียได้เอกราชในปี 1947 ราชาหันวันต์ สิงห์ ซึ่งเป็นมหาราชาสุดท้ายแห่งโชธปุระ ลังเลว่าจะลงนามถ่ายโอนสิทธิ์ปกครองให้แก่อินเดียหรือปากีสถาน ราชาได้รับข้อเสนอในการเข้าถึงท่าสำคัญจากอาลี จินนาห์ หากเข้าร่วมกับปากีสถาน แต่ท้ายที่สุดก็เข้าร่วมกับอินเดียเนื่องจากการโน้มน้าวของสรทาร วัลลภบาอี ปเฏล และ ลอร์ดเมาต์บัตเตน
== อ้างอิง ==
โชธปุระ
มรวร
ประวัติศาสตร์รัฐราชสถาน
เศขาวาฏี

เศขาวาฏี (อักษรโรมัน: Shekhawati) เป็นภูมิภาคทางประวัติศาสตร์ในทางตะวันออกเฉียงเหนือของรัฐราชสถาน ประเทศอินเดีย ที่ครั้งกนึ่งอยู่ใต้ปกครองของเศขวาฏราชปุต
เศขาวาฏีกินพื้นที่ที่ปัจจุบันคืออำเภอฌุฌุนู, บางส่วนของอำเภอสิขร และ จูรู ติดกับภูมิภารชนคลาเทศทางเหนือ, หรยาณาทางตะวันตก, เมวัตทางตะวันออก, ทางตะวันออกเฉียงใต้ติดกับธุนธร, ทางใต้ติดกับอัชเมร์ และทางตะวันตกเฉียงใต้ติดกับมารวาร กินพื้นที่ 13784 ตารางกิโลเมตร
เศขาวาฏีเป็นที่รู้จักจากสถาปัตยกรรมและศิลปกรรมแบบเฉพาะตัวที่เกิดในศตวรรษที่ 17-19 บรรดาวาณิชชาวมารวารก่อสร้าง[ตกแต่งอย่างตระการตาด้วยเครื่องประดับและภาพจิตรกรรม
== อ้างอิง ==
ภูมิศาสตร์อินเดีย
รัฐราชสถาน
ผูกกระดิ่งแมว

ผูกกระดิ่งแมว (Belling the Cat) เป็นนิทานสอนใจที่กล่าวถึงพวกกลุ่มหนูที่ตกลงกันว่าจะต้องติดกระพรวนที่คอแมวเพื่อเป็นการเตือนภัยแก่พวกตนเมื่อมันเข้ามาใกล้ แต่ไม่อาจหาอาสาสมัครไปดำเนินการตามที่ตกลงกันได้ ชื่อนิทานนี้กลายเป็นสำนวนใช้กล่าวถึงการที่กลุ่มตกลงกันทำสิ่งที่ทำได้ยากหรือเป็นไปไม่ได้
แม้ว่านิทานเรื่องนี้จะถูกกล่าวอ้างว่าเป็นของอีสป แต่ว่าเรื่องราวไม่เคยถูกบันทึกจนกระทั่งถึงยุคกลางและมักถูกนำไปปะปนกับนิทานคลาสสิคที่แตกต่างกันอย่างมาก เรื่อง   ในระบบจำแนกนิทานสอนใจโดย B. E. Perry กำหนดหมายเลขประจำเรื่องไว้ที่ 613 ซึ่งเป็นเลขสงวนไว้สำหรับเรื่องยุคกลางนอกจากนิทานอีสป
== โครงเรื่องและการใช้เป็นสำนวน ==
นิทานกล่าวถึงกลุ่มของหนูที่อภิปรายกันถึงวิธีการจัดการต่อภัยคุกคามของแมวร้ายตัวหนึ่ง  หนูตัวหนึ่งเสนอให้ผูกกระพรวนไว้ที่คอของแมวตัวนั้น เพื่อเหล่าหนูทั้งหลายได้ยินเสียงเมื่อแมวย่างกรายเข้ามาใกล้ แผนการนี้ได้รับการสดุดียอมรับจากหนูตัวอื่น จนกระทั่งมีหนูอีกตัวหนึ่งถามว่าใครจะเป็นอาสาสมัครไปผูกกระดิ่งที่แมวนั่น  หนูทุกตัวต่างมีข้ออ้างหรือข้อแก้ตัวของตน  เรื่องนี้สอนให้รู้ว่าพึงประเมินแผนการไม่ใช่เพียงที่ผลลัพธ์อันพึงประสงค์แต่ให้ประเมินว่าจะสามารถทำตามแผนได้หรือไม่  เรื่องนี้ให้บทเรียนทางศีลธรรมเกี่ยวกับความแตกต่างของแนวคิด ความเป็นไปได้ และผลของมันต่อคุณค่าของแผนการ
เรื่องนี้เป็นที่มาของสำนวน เอากระดิ่งไปแขวนคอแมว (to bell the cat) หมายความว่าพยายามหรือตกลงที่จะทำสิ่งที่ยากมากเหมือนเป็นไปไม่ได้
ในประวัติศาสตร์ 'Bell the Cat' มักถูกกล่าวอ้างว่าเป็นชื่อเล่นของขุนนางเก่าแก่ชาวสก็อต  สำหรับการที่เขามีส่วนร่วมในการจับตัวและประหาร  คนโปรดของเจมส์ที่สาม  หลักฐานการใช้คำนี้ที่เก่าแก่ที่สุดอยู่ในประวัติของ Douglas ที่แต่งโดย Godscroft ตีพิมพ์เมื่อ ค.ศ. 1644 ดังนั้น คำกล่าวนี้จึงเป็นสำนวนจากคริสตศตวรรษที่ 17 มากกว่าที่จะเป็นคริสตศตวรรษที่ 15
การกล่าวถึงนิทานอีสปในภาษาอังกฤษครั้งแรกเกิดขึ้นใน ค.ศ. 1687 โดย  โดยมีหลักฐานเป็นภาพพิมพ์แกะไม้ (งานแกะไม้โดย Francis Barlow) ที่มีข้อความสิบบรรทัดของ Aphra Behn จบลงด้วยข้อสรุปว่า:
== อ้างอิง ==
== แหล่งข้อมูลอื่น ==
สำนวนภาษาอังกฤษ
นิทาน